20061223

P6_TA(2006)0549

Forebyggelse af personskader og fremme af sikkerhed *

Europa-Parlamentets lovgivningsmæssige beslutning om forslag til Rådets henstilling om forebyggelse af personskader og fremme af sikkerhed (KOM(2006)0329 — C6-0238/2006 — 2006/0106(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2006)0329) [1],

- der henviser til EF-traktatens artikel 154, stk. 4, andet afsnit, der danner grundlag for Rådets høring af Parlamentet (C6-0238/2006),

- der henviser til forretningsordenens artikel 51,

- der henviser til betænkning fra Udvalget om Miljø, Folkesundhed og Fødevaresikkerhed og udtalelse fra Udvalget om Kvinders Rettigheder og Ligestilling (A6-0398/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

Ændring 1

Betragtning 2 a (ny)

(2a) Personer over 65 år udgør 16 % af den samlede befolkning i EU, men de rammes uforholdsmæssigt af 40 % af de dødelige personskader. De ældre har således dobbelt så stor risiko for at blive udsat for en dødelig ulykke, og knoglebrud er hovedårsagen til, at ældre bliver indlagt på hospitalet.

Ændring 2

Betragtning 5 a (ny)

(5a) Folkesundheden påvirkes af biologiske forskelle, miljøet, adgang til information og sociale og økonomiske forhold.

Ændring 3

Betragtning 5 b (ny)

(5b) Kønsperspektivet bør indarbejdes i alle områder, herunder sundhedspolitikker. Der bør tages skridt til at gennemføre kønsbestemte kvantitative undersøgelser og til at tildele midler ved hjælp af princippet om kønsbestemt budgettering.

Ændring 4

Betragtning 5 c (ny)

(5c) Vold i hjemmet mod kvinder er hovedårsagen til dødsfald og invaliditet hos kvinder i alderen 16 til 44 år.

Ændring 5

Betragtning 6

(6) Risikoen for personskader er uligeligt fordelt mellem medlemsstater og samfundsgrupper. Risikoen for at dø af skader er fem gange større i den medlemsstat, der har den højeste skadeprocent, end i den, der har den laveste.

(6) Risikoen for personskader er uligeligt fordelt mellem medlemsstater og varierer i forhold til miljømæssige, arbejdsmæssige og sociale forhold, alder og køn. Risikoen for at dø af skader er fem gange større i den medlemsstat, der har den højeste skadeprocent, end i den, der har den laveste.

Ændring 6

Betragtning 7

(7) I modsætning til mange andre årsager til sygdom og for tidlig død kan personskader forhindres ved at gøre vore omgivelser samt de produkter og tjenesteydelser, vi bruger, sikrere. Der er omfattende dokumentation for effektiviteten af foranstaltninger til forebyggelse af ulykker, som endnu ikke anvendes i hele Fællesskabet.

(7) I modsætning til mange andre årsager til sygdom og for tidlig død kan personskader forhindres ved at gøre vore omgivelser samt de produkter og tjenesteydelser, vi bruger, sikrere og ved at oplyse befolkningen om konsekvenserne af en risikofyldt adfærd. Vedtagelse af en bredere folkesundhedsstrategi kan også begrænse udgifterne til personskader og vold betydeligt. Der er omfattende dokumentation for effektiviteten af foranstaltninger til forebyggelse af ulykker, som endnu ikke anvendes i hele Fællesskabet.

Ændring 7

Betragtning 8

(8) De fleste af disse foranstaltninger har vist sig at være omkostningseffektive, fordi sundhedssystemernes fordele ved forebyggelse ofte er adskillige gange større end udgifterne til intervention.

(8) De fleste af disse foranstaltninger har vist sig at være omkostningseffektive, da de er med til at bevare menneskers integritet og redde liv, fordi fordelene ved forebyggelse for både den private og den offentlige sektor, og navnlig for sundhedssystemerne, ofte er adskillige gange større end udgifterne til intervention. Ud over sundhedspleje og økonomiske omkostninger bør man ikke undervurdere de menneskelige omkostninger og de egentlige udgifter, som samfundet betaler, da økonomiske omkostninger og sundhedsudgifter ikke dækker eftervirkningerne på ofrenes familier og sociale støttenetværk eller på lokalsamfund, arbejdspladser og skoler.

Ændring 8

Betragtning 9

(9) Selvom der er gjort store fremskridt inden for en række områder med sikkerhedsproblemer, f.eks. trafik og arbejdspladsen, er der langt mindre dækning på andre områder, f.eks. hjemmet, fritid og sport, ulykker og forebyggelse for børn og ældre borgere.

(9) Selvom der er gjort store fremskridt inden for en række områder med sikkerhedsproblemer, f.eks. trafik og arbejdspladsen, er der langt mindre dækning på andre områder, f.eks. hjemmet, fritid og sport, ulykker og forebyggelse for børn, kvinder og ældre borgere.

Ændring 9

Betragtning 9 a (ny)

(9a) Til trods for nye undersøgelser er personskader som følge af vold i hjemmet stadig undervurderede hvad angår både den forvoldte fysiske og psykiske skade og den finansielle byrde for sundheds- og velfærdssystemer.

Ændring 10

Betragtning 9 b (ny)

(9b) Der bør tages hensyn til sammenhængen mellem adgang til og indtagelse af alkohol og narkotika og omfanget af personskader som følge af vold og ulykker, navnlig trafikulykker.

Ændring 11

Betragtning 10

(10) Det lader derfor til at være nødvendigt at udvikle et system til overvågning og rapportering af personskader, som kan sikre en koordineret tilgang i medlemsstaterne med hensyn til at udvikle og indføre nationale politikker for forebyggelse af personskader, herunder udveksling af eksempler på bedste praksis. Et sådant system vil blive oprettet i henhold til Europa-Parlamentets og Rådets afgørelse nr. 1786/2002/EF af 23. september 2002 om vedtagelse af et program for Fællesskabets indsats inden for folkesundhed (2003-2008) og eventuelle efterfølgende programmer og kommer til at bygge på nationale systemer til overvågning og rapportering af personskader, som skal oprettes på sammenhængende og ensrettet måde.

(10) Det lader derfor til at være nødvendigt at udvikle et system til overvågning og rapportering af personskader, som kan sikre en koordineret tilgang i medlemsstaterne med hensyn til at udvikle og indføre nationale politikker for forebyggelse af personskader og fremme af sikkerhed, herunder udveksling af eksempler på bedste praksis. Et sådant system kommer til at bygge på nationale systemer til overvågning og rapportering af personskader, som skal oprettes på sammenhængende og ensrettet måde.

Ændring 12

Betragtning 10 a (ny)

(10a) Systemet til overvågning af personskader bør omfatte de eksisterende programmer vedrørende personskader og de personskadedatabaser og -netværk, som allerede i vid udstrækning er blevet finansieret af Kommissionen. Dette er nødvendigt for at opnå synergier og reducere udgifter ved hjælp af de mekanismer, som allerede er taget i brug.

Ændring 13

Betragtning 10 b (ny)

(10b) Viser det sig, at nogle medlemsstater ikke har råd til de nuværende systemer til overvågning og kontrol af personskader, bør der anvendes et alternativt system, f.eks. et system, hvor der anvendes lettere tilgængelige minimumsdatasæt baseret på hospitalsstatistikker.

Ændring 14

Betragtning 10 c (ny)

(10c) For at sikre, at bedste praksis virkelig lever op til behovene og kapaciteterne i det enkelte land, bør opbygning af institutioner og udvikling af menneskelige ressourcer samt forskning støttes, særlig i lande med den største forekomst af personskader, som kan forebygges.

Ændring 15

Betragtning 11

(11) For at strømline ressourcerne under programmet for Fællesskabets indsats inden for folkesundhed ogtakle forebyggelse af personskader på den mest effektive måde er der identificeret syv prioriterede områder: børn og teenageres sikkerhed, ældre borgeres sikkerhed, bløde trafikanters sikkerhed, forebyggelse af sportsskader, forebyggelse af skader forårsaget af varer og tjenesteydelser, forebyggelse af selvpåført skade samt forebyggelse af vold. De prioriterede områder er fastlagt ved at tage hensyn til skadernes sociale konsekvenser og i den forbindelse se på skadernes antal og omfang, dokumentation for interventioners effektivitet og mulighederne for vellykket gennemførelse i medlemsstaterne,

(11) For at håndtere forebyggelse af personskader på den mest effektive måde er der identificeret otte prioriterede områder: børn og teenageres sikkerhed, ældre borgeres sikkerhed, trafikanters sikkerhed, særlig bløde trafikanter, forebyggelse af personskader og sikkerhed på arbejdspladsen, forebyggelse af fritids- og sportsskader, forebyggelse af skader forårsaget af varer og tjenesteydelser, forebyggelse af selvpåført skade samt forebyggelse af vold, særlig vold mod kvinder og børn. De prioriterede områder er fastlagt ved at tage hensyn til skadernes sociale konsekvenser og i den forbindelse se på skadernes antal og omfang, dokumentation for interventioners effektivitet og mulighederne for vellykket gennemførelse i medlemsstaterne,

Ændring 16

Henstilling 1 til medlemsstaterne

1) at udvikle et nationalt system til overvågning og rapportering af personskader, som sikrer sammenlignelige informationer, overvåger udviklingen i risikoen for personskader og virkningerne af forebyggende foranstaltninger i et vist tidsrum og vurderer behovet for at tage yderligere initiativer med henblik på sikkerhed i forbindelse med varer og tjenesteydelser

1) at udvikle et nationalt system til overvågning og rapportering af personskader med adgang til andre relevante databaser, som sikrer sammenlignelige informationer og en fordeling af data på køn og alder, overvåger udviklingen i risikoen for personskader ved at fokusere på skadefaktorer, overvåger virkningerne af forebyggende foranstaltninger i et vist tidsrum og vurderer behovet for at tage yderligere initiativer, dels med henblik på sikkerhed i forbindelse med varer og tjenesteydelser, dels med henblik på oplysning af befolkningen under særlig hensyntagen til sårbare kategorier som f.eks. unge

1a) at etablere tværsektorielt samarbejde, som inddrager og styrker partnerskaber med berørte parter på lokalt, nationalt og internationalt niveau, og som tilvejebringer koordination og en integreret løsning på personskader og usikkerhed

Ændring 17

Henstilling 2 til medlemsstaterne

2) at indføre nationale planer for forebyggelse af ulykker og personskader, iværksætte tværministerielt samarbejde og øge mulighederne for at finansiere kampagner, fremme sikkerhed og gennemføre sådanne nationale planer i praksis med særlig opmærksomhed omkring børn, ældre og bløde trafikanter og speciel hensyntagen til sportsskader, skader forårsaget af varer og tjenesteydelser, vold og selvpåført skade

2) at indføre nationale planer for forebyggelse af ulykker og personskader, iværksætte tværministerielt samarbejde og samarbejde med de berørte parter, øge mulighederne for at finansiere kampagner, skabe incitamenter til fremme af sikkerhed og gennemføre sådanne nationale planer i praksis med særlig opmærksomhed omkring højrisikogrupper som børn, ældre, handicappede, kvinder og trafikanter og speciel hensyntagen til fritids- og sportsskader, skader forårsaget af kønslig lemlæstelse, skader forårsaget af varer og tjenesteydelser, vold, navnlig vold i hjemmet mod kvinder og børn, og selvpåført skade

Ændring 18

Henstilling 2 a (ny) til medlemsstaterne

2a) at foretage videnskabelige undersøgelser, navnlig af selvpåført skade og risikoadfærd

Ændring 19

Henstilling 2 b (ny) til medlemsstaterne

2b) at lægge særlig vægt på de sociale bestemmende faktorer, som forårsager personskader og usikkerhed, da den største forskel i personskader, dødelighed og sygelighed findes mellem fattige og rige lande og mellem sociale grupper i de enkelte lande. Kløften bliver større på grund af faktorer som stigende trafik, voksende uligheder i forbindelse med indtægt, højere arbejdsløshed, faldende social støtte, markedsliberalisering, lettere adgang til alkohol og dårlige mekanismer til lovgivning og håndhævelse. Arbejdsløse, etniske minoriteter, vandrende arbejdstagere, flygtninge, handicappede og hjemløse er særligt udsatte grupper

Ændring 20

Henstilling 2 c (ny) til medlemsstaterne

2c) at træffe foranstaltninger, således at databaser om god praksis for forebyggelse af personskader bliver baseret på pålidelige data, der tager højde for lokale forhold, og som underbygges af forskning, der viser, under hvilke særlige sociale, økonomiske, infrastrukturmæssige og kulturelle forhold der gennemføres vellykkede politikker

Ændring 21

Henstilling 3 til medlemsstaterne

3) at sikre, at forebyggelse af personskader og fremme af sikkerhed indføres systematisk som led i den erhvervsmæssige uddannelse af personale i sundhedssektoren, således at disse grupper kan fungere som kompetente rådgivere for deres patienter, klienter og offentligheden, og

3) at sikre, at forebyggelse af personskader og fremme af sikkerhed indføres systematisk ved at forbedre undervisningen og den erhvervsmæssige uddannelse af personale i bl.a. sundhedssektoren, således at disse grupper kan fungere som kompetente rådgivere for deres patienter, klienter og offentligheden, og at øge offentlighedens bevidsthed om årsagerne til og konsekvenserne af personskader ved at fremhæve såvel den enkeltes som samfundets ansvar i forbindelse med forebyggelse af personskader og fremme af sikkerhed

Ændring 22

Henstilling 3 a (ny) til medlemsstaterne

3 a) at sikre, at forsikringsselskaber, som har adgang til oplysninger om personskader, sender alle relevante oplysninger til medlemsstaterne med henblik på at gøre det lettere at fastsætte de mekanismer og steder, hvor der oftest sker ulykker, og at anvende disse oplysninger til at forbedre forebyggelsen

Ændring 23

Henstilling 1 til Kommissionen

1) støtte og prioritere, at der inden for rammerne af programmet for Fællesskabets indsats inden for folkesundhed og efterfølgende programmer oprettes et EF-system til overvågning og indsamling af data om personskader, som medlemsstaterne indgiver på basis af deres nationale systemer til overvågning af personskader, og sikre, at informationerne i databasen gøres lettilgængelige for alle berørte parter

1) støtte og prioritere oprettelsen af et EF-system til overvågning og indsamling af data om personskader, som medlemsstaterne indgiver på basis af deres nationale systemer til overvågning af personskader, og sikre, at informationerne i databasen gøres lettilgængelige for alle berørte parter

Ændring 24

Henstilling 1 a (ny) til Kommissionen

1 a) forelægge Europa-Parlamentet og Rådet et forslag til retsakt i henhold til traktatens artikel 251 om oprettelse af et EF-system til overvågning af personskader, udveksling af oplysninger om god praksis og formidling af oplysninger som nævnt i henstilling 1, herunder nærmere oplysninger om finansielle virkninger

Ændring 25

Henstilling 2 til Kommissionen

2) oprette et EF-system til udveksling af informationer om god praksis og formidle informationerne til berørte parter

Ændring 26

Henstilling 3 a (ny) til Kommissionen

3 a) støtte foranstaltninger, som omfatter forebyggelse af personskader og bedre og sikrere infrastruktur, gennem Samhørighedsfonden og strukturfondene

Ændring 27

Henstilling 4 til Kommissionen

4) støtte udvikling af god praksis og politikaktioner i relation til de syv identificerede prioriterede områder ved brug af ressourcer fra programmet for Fællesskabets indsats inden for folkesundhed og efterfølgende programmer, den generelle ramme for finansiering af Fællesskabets aktioner til støtte for forbrugerpolitikken og rammeprogrammet for forskning

4) udvikle god praksis og politikaktioner i relation til de otte identificerede prioriterede områder; sikre, at der i alle kommende programmer til forebyggelse af personskader og fremme af sikkerhed tages hensyn til sundhedsmæssige skævheder, idet der tages hensyn til, at manglende adgang til social støtte, ringe samhørighed i lokalsamfundet og social udstødelse mindsker menneskers evne til at modstå sociale konflikter uden at anvende vold, herunder selvpåført skade

Ændring 28

Henstilling 5 til Kommissionen

5) aflægge en evalueringsberetning fire år efter denne henstillings vedtagelse for at det kan afgøres, om de foreslåede foranstaltninger er effektive, og for at det kan vurderes, om der er behov for yderligere aktioner.

5) aflægge en evalueringsberetning fire år efter denne henstillings vedtagelse, for at det kan afgøres, om de foreslåede foranstaltninger er effektive, for at det kan vurderes, om der er behov for yderligere aktioner, og for at der kan gennemføres en kønsspecifik konsekvensanalyse af eksisterende og fremtidige foranstaltninger og aktioner.

[1] Endnu ikke offentliggjort i EUT.

--------------------------------------------------